62024CO0827_INF
Euroopa Kohtu (üheksas koda) 2. septembri 2025. aasta kohtumäärus –Direct Line Inox Impex jt
(kohtuasi C‑827/24)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Ühine kaubanduspoliitika – Dumpinguvastased tollimaksud – Hiinast ja Indiast pärit roostevabast terasest külmpressitud õmblusteta torude import – Määrus (EL) 2016/1036 – Artikli 13 lõige 1 – Kõrvalehoidmine – Välistamine – Oluline muudatus – Tolliliit – Määrus (EL) nr 952/2013 – Liidu tolliseadustik – Artikli 60 lõige 2 – Kaupade päritolu omandamine – Põhireegel, mis välistab kuumtöödeldud terastorude päritolu muutumise pärast nende külmtöötlemist
Ühine kaubanduspoliitika – Dumpinguvastane kaitse – Kõrvalehoidmine – Välistamine – Hiinast pärit rauast või terasest õmblusteta torude külmvormimine Indias – Kauba päritolu – Kindlaksmääramine – Oluline töötlemine või toiming – Euroopa Komisjoni järeldus nende toodete olulise töötlemise kohta – Viimane oluline majanduslikult põhjendatud töötlemine või toiming, mis annab neile toodetele India päritolu
(Euroopa Parlamendi ja nõukogu määrus nr 952/1036, artikli 60 lõige 2 ja määrus nr 2016/1036, artikli 13 lõige 1)
(vt punktid 22–31)
Resolutsioon
Euroopa Parlamendi ja nõukogu 8. juuni 2016. aasta määruse (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, artikli 13 lõiget 1 ja Euroopa Parlamendi ja nõukogu 9. oktoobri 2013. aasta määruse (EL) nr 952/2013, millega kehtestatakse liidu tolliseadustik, artikli 60 lõiget 2
tuleb tõlgendada nii, et
Hiinast pärit rauast või terasest õmblusteta torude külmvormimine Indias, mille kohta Euroopa Komisjon tuvastas, et sellega on neid tooteid oluliselt töödeldud, muutes pöördumatult nende põhiomadusi, kujutab endast muudatust, mis välistab määruse 2016/1036 artikli 13 lõike 1 kohaldatavuse, ning „viimane oluline majanduslikult põhjendatud töötlemine või toiming“ määruse nr 952/2013 artikli 60 lõike 2 tähenduses annab neile toodetele India päritolu.